BECKWITH] TEXT AND TRANSLATION 457 
A hala aku laua, aia hoi, ike aku la laua ia Kahalaomapuana, ke 
kiai ma ka puka o ka Halealii, e kau mai ana iluna o ka eheu o na 
manu, a ike aku la no hoi i ke ano e o ka Halealii, ia manawa haule 
aku la o Hauailiki i ka honua, me ka naau eehia. 
Ja Kahalaomapuana i ike mai ai ia laua nei, he mea e kona huhu, 
alaila, kahea mai la oia me kona mana, ma ke ano Alihikaua no ke 
Alii, “KE Hauailiki e! e ku oe a hele aku; no ka mea, aole o olua 
kuleana o keia wahi, ina e hoopaakiki mai oe, alaila, e kauoha no 
wau 1 na manu o Paliuli nei, e ai aku i ko olua mau io, me ka hoi 
uhane aku hoi i Kauai.” ; 
A no keia olelo weliweli a Kahalaomapuana, alaila, ua hoopauia 
ko Hauailiki naau eehia, ala ae la ia a holo wikiwiki aku la a hiki 
ma Keaau, ma ke kahahiaka nui. 
Ma keia hele ana a laua iuka o Paliali, ua nui ka luhi, a no ia 
luhi, haule aku Ja Jaua a hiamoe. 
Iloko nae o ko Hauailiki manawa hiamoe, halawai mai la o Laiei- 
kawai me ka moeuhane, a halawai pu iho la laua, a i ko Hauailiki 
puoho ana ae mai ka hiamoe, aia hoi, he moeuhane kana. 
Moe hou iho Ja no:o Hauailiki, loaa hou no ia ia ka moeuhane, e 
like me mamua. Eha po, eha ao, o ka hoomau ana o keia mea ia 
Hauailiki, nolaila, ua pono ole ko Hauailiki manao. 
I ka lima o ka po o ka hoomau ana o keia moeuhane ia Hauailiki, 
ma ka pili o ke ahiahi, ala ae la ola a pii aku la iuka o Paliuli, me 
ka ike ole nae o kona hoa. 5 
Ta ia i pil aku ai, aole oia i hele aku ma ke alanui mua a laua i 
pii mua ai, a ma kahi e kokoke aku ana ia Mailehaiwale, hele ae la 
keia ma kahi kaawale, a pakele aku la i na maka o na kiai o ke Alii. 
Ta ia i hiki ai mawaho o ka Hale Alii, ua hiamoe loa o Kahalao- 
mapuana, alaila, nihi, malu aku la ko Hauailiki hele ana, a wehe ae 
la i ke pani o ka puka o ka Hale Alii, ua uhiia mai i ka Ahuula, 
aiahoi, ike aku la ia ia Laieikawai e kau mai ana iluna o ke eheu o 
na manu, ua hiamoe loa no hoi. ; 
Ta ia i komo aku ai a ku ma kahi a ke Alii e moe ana, lalau aku 
la oia i ke poo o ke Alii, a hooluilui ae la. Ia manawa, puoho mai 
la o Laieikawai mai ka hiamoe ana, aia hoi e ku ana o Hauailiki ma 
kona poo, a he mea pono ole ia i ko ke Alii wahine manao. 
Alaila, olelo malu mai la o Laieikawai, ia Hauailiki, “FE hoi oe 
ano i keia manawa, no ka mea, ua waihoia ka make a me ke ola i ko’u 
mau kiai; a nolaila, ke minamina nei wau ia oe; e ku oe a hele, mai 
kali.” 
